b'\n_START_ARTICLE_\nJarek Kasar\n_START_PARAGRAPH_\nJarek Kasar (esinejanimega Chalice; s\xc3\xbcndinud 3. aprillil 1983) on eesti helilooja, laulja ja s\xc3\xb5nadekirjutaja. _NEWLINE_Muusikukarj\xc3\xa4\xc3\xa4ri alustas ta r\xc3\xa4pparina, kuid tema muusikalistes katsetustes on segatud elektrooniliste ja sageli eklektiliste kompositsioonidena musitseerimistraditsioone \xc3\xbcle maailma, alates Aafrika p\xc3\xa4ritolu rahvamuusikast kuni t\xc3\xa4nap\xc3\xa4evase elektroonilise rokini v\xc3\xa4lja. _NEWLINE_Esimene album ilmus 2003 ja kandis nime "\xc3\x9chendatud inimesed" ning tema laul "Minu inimesed" oli \xc3\xbchendkooride loona (solist Jarek Kasar) kavas ka 2007. aasta noorte laulu- ja tantsupeol "Ilmapuu". Aastal 2011 esitas ta P\xc3\xb5huteatris oma esimest ooperit "Katuselt". Teatri NO99 repertuaaris on olnud tema muusikal "Lindmees"._NEWLINE_Jarek Kasar on palju muusikalist koost\xc3\xb6\xc3\xb6d teinud ja kontserte andnud koos T\xc3\xb5nis M\xc3\xa4ega (nt Eesti Vabariigi 93. aastap\xc3\xa4eva kontserdid \xe2\x80\x9cSee on, laps, meie muld\xe2\x80\x9d 2011, s\xc3\xb5brap\xc3\xa4evakontsertide sari 2015 ja 2018, kontsert "Aias" 2015 jne). 2014. aastal osalesid m\xc3\xb5lemad ka Kanal 2 sarisaates "Laula mu laulu". _NEWLINE_2009. aastal j\xc3\xb5udis tema loodud ja esitatud laul "Nelik\xc3\xbcmmend" lauluv\xc3\xb5istluse "Eesti laul 2009" finaali._NEWLINE_2015. aastal osales Jarek Kasar kohtunikuna TV3 sarisaates "Eesti otsib superstaari".'